SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.304

**2022.gada 31.maijā plkst.10.00**

Rīgā, Jēkaba ielā 16, komisijas sēžu zālē

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

* Vides aizsardzības un reģionālās attīstības ministrijas Vides aizsardzības departamenta direktore **Rudīte Vesere**
* Vides aizsardzības un reģionālās attīstības ministrijas Vides aizsardzības departamenta direktora vietniece **Kristīne Kazerovska**
* Vides aizsardzības un reģionālās attīstības ministrijas Vides aizsardzības departamenta Vides kvalitātes un atkritumu apsaimniekošanas nodaļas vecākā eksperte **Ilze Grīnberga**
* Valsts vides dienesta Attīstības un uzraudzības departamenta direktore **Olita Matejūna**
* Valsts vides dienesta Atļauju pārvaldes Piesārņojuma un dabas resursu departamenta Dabas resursu pārvaldības daļas vadošais eksperts **Torolfs Petersons**
* Valsts drošības dienesta pārstāvis
* Valsts kancelejas Valsts pārvaldes politikas departamenta konsultante **Inese Kušķe**
* Tieslietu ministrijas Nozaru politikas departamenta direktore **Olga Zeile**
* Tieslietu ministrijas Nozaru politikas departamenta Politikas izstrādes un reliģijas lietu nodaļas vadītāja **Jevgenija Kučāne**
* Tieslietu ministrijas Nozaru politikas departamenta Politikas izstrādes un reliģijas lietu nodaļas jurists **Arnis Slesars**
* Tieslietu ministrijas pārstāve **Madara Liepiņa**
* Tieslietu ministrijas pārstāve **Ilze Gaidukeviča**
* Uzņēmumu reģistra galvenā valsts notāra vietnieks **Sandis Karelis (**Uzņēmumu reģistra galvenā valsts notāres **Gunas Paideres** prombūtnes laikā pilda galvenā valsts notāra pienākumus)
* Uzņēmumu reģistra Juridiskās nodaļas juriskonsulte **Dzintra Švarca**
* Datu valsts inspekcijas direktores vietniece **Lāsma Dilba**
* Tiesībsarga biroja Sociālo, ekonomisko un kultūras tiesību nodaļas vadītāja vietnieks **Raimonds Koņuševskis**
* Domnīcas PROVIDUS vadošā pētniece labas pārvaldības un pretkorupcijas jautājumos **Līga Stafecka**
* Latvijas Darba devēju konfederācijas jurists, darba tiesību eksperts **Jānis Pumpiņš**
* Finanšu nozares asociācijas juridiskais padomnieks **Edgars Pastars**
* Latvijas Pašvaldību savienības padomniece juridiskajos jautājumos **Vineta Reitere**
* ZAB “Vilgerts” partnere, zvērināta advokāte **Jūlija Jerņeva**
* Sabiedrības par atklātību – “Delna” pētnieks un projektu vadītājs **Olafs Grigus**
* Sabiedrības par atklātību – “Delna” direktore, Alianses pret korupciju Latvijā vadītāja **Inese Tauriņa**
* SIA “Tet” Korporatīvo attiecību direktore **Elīna Rītiņa**
* SIA “Tet” Korporatīvo attiecību speciāliste **Maija Paula Ģīle**
* Sabiedrisko attiecību aģentūras “Golin Riga” publisko attiecību konsultants **Andris Sekacis**
* Latvijas Brīvo arodbiedrību savienības priekšsēdētāja vietniece **Gita Oškāja**
* Latvijas Brīvo arodbiedrību savienības jurists, konsultants darba tiesisko attiecību jautājumos **Kaspars Rācenājs**

**citas personas:**

**Saeimas deputāte Inese Voika**

**Saeimas Juridiskā biroja vecākā juridiskā padomniece Līvija Millere un juridiskais padomnieks Jānis Priekulis**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa, B.Veiskate.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Civilām vajadzībām paredzētu sprāgstvielu aprites likumā (1469/Lp13) 1.lasījums.**

**2. Interešu pārstāvības atklātības likums (1341/Lp13) 2.lasījums.**

**3. Dažādi.**

J.Rancāns atklāj sēdi un iepazīstina ar izskatāmo darba kārtību.

**1. Grozījumi Civilām vajadzībām paredzētu sprāgstvielu aprites likumā (1469/Lp13) 1.lasījums.**

**J.Rancāns** informē, ka sēdi iesāks ar Vides aizsardzības un reģionālās attīstības ministrijas izstrādātā likumprojekta izskatīšanu, dod vārdu likumprojekta autoriem – Vides aizsardzības un reģionālās attīstības ministrijai.

R.Vesere informē par Vides aizsardzības un reģionālās attīstības ministrijas izstrādātajiem grozījumiem likumprojektā – likumprojekta mērķis ir noteikt jaunu valsts nodevas objektu zemes dzīļu izmantošanas jomā (par spridzināšanas darbu, kas tiek veikti derīgo izrakteņu ieguves vietās, projekta saskaņošanu ar Valsts vides dienestu). Jauna valsts nodevas objekta noteikšana izriet no likumā "Par piesārņojumu" noteiktajām prasībā attiecībā uz vibrāciju un trokšņa emisiju kontroli un uzraudzību.

Bija paredzēts, ka likumprojekts stāsies spēkā 2022. gada 1. jūlijā. Plānots, ka pēc likuma grozījumu spēkā stāšanās tiek izstrādāti MK noteikumi, kas nosaka valsts nodevas apmēru. Uz 2. lasījumu VARAM iesniegs precizējumu par likuma spēkā stāšanos (lai MK noteikumu izdošana saskanētu ar likuma spēkā stāšanos – nākamā gada 1. janvāris).

L.Millere konceptuāli atbalsta likumprojekta virzību pirmajam lasījumam. Vērš uzmanību, ka uz 2. lasījumu VARAM būs nepieciešams iesniegt attiecīgus priekšlikumus, lai novērstu radušos kļūdu – norma, kas paredz valsts nodevas maksāšanu, stājas spēkā 1. jūlijā, savukārt Ministru kabinetam tikai līdz 31. decembrim ir jāizstrādā noteikumi par valsts nodevām (šāda kārtība ir neloģiska – būtu jābūt otrādi: valsts nodeva būtu maksājama ar 1. janvāri).

R.Bergmanis vaicā, vai šādas valsts nodevas ieviešana šajā sarežģītajā ekonomiskajā situācijā neradīs papildu slogu uzņēmējiem.

R.Vesere komentē, ka likumprojektu MK ir akceptējis, kā arī tas ir saskaņots ar FM.

O.Matejūna skaidro, ka, lai stiprinātu Valsts vides dienesta nepietiekamos resursus un budžetu, nepieciešams noteikt valsts nodevas jauniem objektiem. Pie šiem dokumentiem tiek strādāts tikpat lielā apmērā kā pie citiem dokumentiem, kur valsts nodeva ir noteikta.

**J.Rancāns** aicina deputātus **konceptuāli atbalstīt** likumprojektu un atbalstīt tā virzību **1.lasījumam** Saeimā.

*Notiek balsošana.*

*Par – 7 (J.Rancāns, E.Šnore, A.Bašķis, A.Latkovskis, M.Možvillo, M.Šteins, A.Zakatistovs); pret – nav; atturas – 3 (R.Bergmanis, I.Klementjevs, Z.Tretjaka).*

*Deputāti* ***konceptuāli******atbalsta*** *likumprojektu un* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*J.Rancāns piesakās būt par referentu likumprojektam.*

*Deputātiem nav iebildumu.*

***Referents*** *likumprojektam –* ***J.Rancāns****.*

**J.Rancāns** aicina noteikt **priekšlikumu iesniegšanas termiņu** otrajam lasījumam šim likumprojektam – **7 dienas.**

*L.Millere un R.Vesere piekrīt.*

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījumi Civilām vajadzībām paredzētu sprāgstvielu aprites likumā” (1469/Lp13)unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – 7 dienas;

- noteikt par referentu J.Rancānu.

**2. Interešu pārstāvības atklātības likums (1341/Lp13) 2.lasījums.**

J.Rancāns informē, ka turpinās komisijas 10., 17. un 24. maija sēdē iesāktais darbs ar likumprojektu, un aicina tālāk izskatīt saņemtos priekšlikumus, sākot ar 61.priekšlikumu.

**Nr.61** – Saeimas Juridiskā biroja priekšlikums – Ierosina apsvērt, vai 4. panta ceturtās daļas 1. punktā vārdi “rezidences valsti” nebūtu aizstājami ar vārdiem “dzīvesvietas valsti”.

**J.Priekulis** informē, ka visi priekšlikumi no 61.priekšlikuma līdz 85.priekšlikumam būtu jāskata kopsakarā (kādas ziņas norādīt reģistrā).

*Notiek sēdes dalībnieku diskusija par izskatāmajiem priekšlikumiem (saistībā ar* priekšlikumiem no 61.priekšlikuma līdz 85.priekšlikumam*).*

J.Priekulis piedāvā komisijas iespējamā priekšlikuma redakciju.

J.Rancāns aicina deputātus atbalstīt komisijas priekšlikumu JB sagatavotajā redakcijā (skat. priekšlikumu Nr.85A).

*Priekšlikums Nr.61 komisijā nav balsojams.*

**Nr.62** – Saeimas Juridiskā biroja priekšlikums – Aizstāt 4. panta ceturtās daļas 1. punktā vārdus “ja tāds ir” ar vārdiem “ja tāda nav, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi”.

J.Priekulis atsauc JB priekšlikumu.

*Priekšlikums Nr.62 komisijā atsaukts.*

**Nr.63** – Tieslietu ministra J.Bordāna priekšlikums – Izteikt 4. panta ceturtās daļas 1., 2. un 3. punktu ieteiktā redakcijā (saņemts pēc priekšlikumu iesniegšanas termiņa).

*Priekšlikums Nr.63 komisijā nav balsojams, iekļauts komisijas priekšlikumā.*

**Nr.64** – Saeimas deputātes I.Voikas priekšlikums– Papildināt 4. panta ceturtās daļas 1.punktu aiz vārdiem “reģistrācijas numuru” ar vārdiem “(ja tāds ir)”.

I.Voika atsauc šo priekšlikumu.

*Priekšlikums Nr.64 komisijā atsaukts.*

**Nr.65** **–** Finanšu nozares asociācijas priekšlikums **–** Papildināt 4. panta ceturtās daļas 1.punktu aiz vārdiem “reģistrācijas numuru” ar vārdiem “(ja tāds ir)”.

*Priekšlikums Nr.65 komisijā nav balsojams.*

**Nr.66** – Saeimas Juridiskā biroja priekšlikums – Attiecībā uz 4. panta ceturtās daļas 2. punktu ierosina izvērtēt, vai katram interešu pārstāvim ir pienākums izveidot tīmekļvietni un nepieciešamības gadījumā precizēt piedāvāto normu.

*Priekšlikums Nr.66 komisijā nav balsojams.*

**Nr.67** – Saeimas deputātes I.Voikas priekšlikums– Izslēgt no 4. panta ceturtās daļas 2. punkta vārdus “vai dzīvesvietas”, papildināt aiz vārdiem “pasta adresi,” ar vārdiem “kā arī” un aiz vārda “tīmekļvietni” ar vārdiem “(ja tāda ir)”.

J.Rancāns aicina deputātus daļēji atbalstīt priekšlikumu, iekļaujot komisijas priekšlikumā.

*Priekšlikums Nr.67 komisijā daļēji atbalstīts, iekļaujot komisijas priekšlikumā.*

**Nr.68** **–** Finanšu nozares asociācijas priekšlikums **–** Izslēgt no 4. panta ceturtās daļas 2. punkta vārdus “vai dzīvesvietas”, papildināt aiz vārdiem “pasta adresi,” ar vārdiem “kā arī” un aiz vārda “tīmekļvietni” ar vārdiem “(ja tāda ir)”.

*Priekšlikums Nr.68 komisijā nav balsojams.*

**Nr.69** – Latvijas Darba devēju konfederācija priekšlikums – Izslēgt 4. panta ceturtās daļas otrajā punktā vārdus “vai dzīvesvietas”.

*Priekšlikums Nr.69 komisijā nav balsojams.*

**Nr.70** – Saeimas deputātes I.Voikas priekšlikums– Papildināt 4. panta ceturtās daļas 3.punktu aiz vārdiem “likumisko” ar vārdiem “vai citu” un aiz vārda “pārstāvju” ar vārdiem “kas tiek pilnvaroti veikt interešu pārstāvēšanu juridiskās personas vārdā”.

J.Rancāns aicina deputātus daļēji atbalstīt priekšlikumu, iekļaujot komisijas priekšlikumā.

*Priekšlikums Nr.70 komisijā daļēji atbalstīts, iekļaujot komisijas priekšlikumā.*

**Nr.71** **–** Finanšu nozares asociācijas priekšlikums **–** Papildināt 4. panta ceturtās daļas 3.punktu aiz vārdiem “likumisko” ar vārdiem “vai citu” un aiz vārda “pārstāvju” ar vārdiem “kas tiek pilnvaroti veikt interešu pārstāvēšanu juridiskās personas vārdā”.

*Priekšlikums Nr.71 komisijā nav balsojams.*

**Nr.72** – Saeimas Juridiskā biroja priekšlikums – Aizstāt 4. panta ceturtās daļas 3. punktā vārdus “valdes locekļu, likumisko pārstāvju” ar vārdiem “interešu pārstāvja valdes locekļu vai citu likumisko pārstāvju”.

J.Priekulis atsauc JB priekšlikumu.

*Priekšlikums Nr.72 komisijā atsaukts.*

**Nr.73** – Saeimas Juridiskā biroja priekšlikums – Ierosina precizēt 4. panta ceturtās daļas 4. punktu, jo par biedriem, dalībniekiem un akcionāriem var būt arī juridiskas personas, bet patiesais labuma guvējs var būt tikai juridiskām personām un juridiskiem veidojumiem, vienlaikus apsverot, vai ir paredzēts reģistrā ierakstīt arī ziņas, piemēram, par katru biedrības biedru (ja interešu pārstāvis ir biedrība) vai katru akcionāru (ja interešu pārstāvis ir akciju sabiedrība, kuras akcijas tiek kotētas biržā).

*Priekšlikums Nr.73 komisijā nav balsojams.*

**Nr.74** – Saeimas deputātes I.Voikas priekšlikums– Papildināt 4. panta ceturtās daļas 4.punktu aiz vārdiem “kas dokumentu izdevusi)” ar vārdiem “, bet juridiskām personām – nosaukumu un reģistrācijas numuru”.

J.Rancāns aicina deputātus daļēji atbalstīt priekšlikumu, iekļaujot komisijas priekšlikumā.

*Priekšlikums Nr.74 komisijā daļēji atbalstīts, iekļaujot komisijas priekšlikumā.*

**Nr.75** **–** Finanšu nozares asociācijas priekšlikums **–** Papildināt 4. panta ceturtās daļas 4.punktu aiz vārdiem “kas dokumentu izdevusi)” ar vārdiem “, bet juridiskām personām – nosaukumu un reģistrācijas numuru”.

*Priekšlikums Nr.75 komisijā nav balsojams.*

**Nr.76** – Tieslietu ministra J.Bordāna priekšlikums – Papildināt Projekta 4. panta ceturtās daļas 4. punktu pēc vārdiem “kas dokumentu izdevusi” ar vārdiem “ja attiecināms”; papildināt Projekta 4. panta ceturtās daļas 5. punktu pēc vārdiem “likvidāciju vai reorganizāciju” ar vārdiem “ja attiecināms”; papildināt Projekta 4. panta ceturto daļu ar 8. punktu “pieteikuma iesniedzēju identificējošas ziņas – vārds, uzvārds, personas kods” (saņemts pēc priekšlikumu iesniegšanas termiņa).

*Priekšlikums Nr.76 komisijā nav balsojams, iekļauts komisijas priekšlikumā.*

**Nr.77** **–** Sabiedrības par atklātību – “Delna” priekšlikums **–** Izteikt 1. panta 4.punktu ieteiktā redakcijā.

*Priekšlikums Nr.77 komisijā nav balsojams, iekļauts komisijas priekšlikumā.*

**Nr.78** – Sabiedriskās politikas centra PROVIDUS priekšlikums – Izteikt 4. panta ceturtās daļas 4.punktu ieteiktā redakcijā.

*Priekšlikums Nr.78 komisijā nav balsojams.*

**Nr.79** – Saeimas Juridiskā biroja priekšlikums – Ierosina precizēt 4. panta ceturtās daļas 5. punktā vārdus “piemērotām sankcijām”.

J.Priekulis atsauc JB priekšlikumu.

*Priekšlikums Nr.79 komisijā atsaukts.*

**Nr.80** – Saeimas deputāta J.Rancāna priekšlikums– Izteikt likuma 4. panta 4. daļas 7.punktu sekojošā redakcijā: “Ziņas par veikto interešu pārstāvību, norādot konkrēta likumprojekta vai lēmumprojekta nosaukumu, numuru, publiskās amatpersonas, tās palīgu, biroja darbinieku vai padomnieku, ar ko ir notikusi saziņa par attiecīgo likumprojektu vai lēmumprojektu vārdu, uzvārdu un saziņas datumu.”

J.Rancāns iepriekšējā sēdē šo priekšlikumu atsauca.

*Priekšlikums Nr.80 komisijā atsaukts.*

**Nr.81** – Saeimas deputāta J.Rancāna priekšlikums– Papildināt likuma 4. panta 4.daļu ar 8.punktu šādā redakcijā: “Citas ziņas, ja to paredz likums”.

J.Rancāns iepriekšējā sēdē šo priekšlikumu atsauca.

*Priekšlikums Nr.81 komisijā atsaukts.*

**Nr.82** – Ministru prezidenta parlamentārās sekretāres E.Siliņas priekšlikums – Papildināt 4. panta ceturto daļu ar jaunu 8. punktu ieteiktā redakcijā (saņemts pēc priekšlikumu iesniegšanas termiņa).

*Priekšlikums Nr.82 komisijā nav balsojams, iekļauts komisijas priekšlikumā.*

**Nr.83** **–** Sabiedrības par atklātību – “Delna” priekšlikums **–** Papildināt 4. panta (4) daļu ar jaunu punktu ieteiktā redakcijā.

*Priekšlikums Nr.83 komisijā nav balsojams.*

**Nr.84** – Sabiedriskās politikas centra PROVIDUS priekšlikums – Papildināt 4. panta ceturto daļu ar jaunu punktu ieteiktā redakcijā.

*Priekšlikums Nr.84 komisijā nav balsojams, iekļauts komisijas priekšlikumā.*

**Nr.85** – Sabiedriskās politikas centra PROVIDUS priekšlikums – Papildināt 4. panta ceturto daļu ar jaunu punktu ieteiktā redakcijā.

*Priekšlikums Nr.85 komisijā nav balsojams, iekļauts komisijas priekšlikumā.*

**Nr.85A** – Aizsardzības, iekšlietu un korupcijas novēršanas komisijas priekšlikums – Izteikt 4. panta ceturto daļu ieteiktā redakcijā.

J.Rancāns aicina deputātus atbalstīt komisijas priekšlikumu (priekšlikuma redakcija ietver priekšlikumus no 61. līdz 85. priekšlikumam).

*Priekšlikums Nr.85A komisijā atbalstīts.*

**Nr.86** – Saeimas Juridiskā biroja priekšlikums – Attiecībā uz 4. panta sesto daļu ierosina apsvērt, kādā kārtībā notiks iepazīšanās ar reģistra ierakstiem un reģistra iestādei iesniegtajiem dokumentiem (piemēram, vai reģistra ieraksti un dokumenti būs publiski pieejami).

**J.Priekulis** informē, ka šis priekšlikums nebūs vairs aktuāls, ja būs atrisināts 87.priekšlikums.

*Priekšlikums Nr.86 komisijā nav balsojams.*

**Nr.87** – Tieslietu ministra J.Bordāna priekšlikums – Izteikt sesto un septīto daļu ieteiktā redakcijā; papildināt ar astoto daļu ieteiktā redakcijā (saņemts pēc priekšlikumu iesniegšanas termiņa).

**J.Priekulis** informē, ka atbalsta šo priekšlikumu.

J.Rancāns aicina deputātus atbalstīt priekšlikumu un veidot komisijas priekšlikumu, jo priekšlikums saņemts pēc priekšlikumu iesniegšanas termiņa.

*Priekšlikums Nr.87 komisijā nav balsojams, iekļauts komisijas priekšlikumā.*

**Nr.87A** – Aizsardzības, iekšlietu un korupcijas novēršanas komisijas priekšlikums – Izteikt 4. panta sesto un septīto daļu ieteiktā redakcijā.

J.Rancāns aicina deputātus atbalstīt komisijas priekšlikumu (priekšlikuma redakcija ietver 86. un 87. priekšlikumu).

*Priekšlikums Nr.87A komisijā atbalstīts.*

**Nr.88** – Saeimas deputātes I.Voikas priekšlikums– Papildināt 4. pantu ar jaunu sesto daļu ieteiktā redakcijā.

**J.Priekulis** komentē, ka šis jau ir atrisināts komisijas priekšlikumā (skat. priekšlikumu Nr.85A).

*Priekšlikums Nr.88 komisijā daļēji atbalstīts, iekļaujot komisijas priekšlikumā.*

**Nr.89** **–** Finanšu nozares asociācijas priekšlikums **–** Papildināt 4. pantu ar jaunu sesto daļu ieteiktā redakcijā.

*Priekšlikums Nr.89 komisijā nav balsojams.*

**Nr.90** – Saeimas deputātes I.Voikas priekšlikums– Papildināt 4. pantu ar jaunu septīto daļu ieteiktā redakcijā; attiecīgo mainīt 4. panta pārējo daļu numerāciju.

**J.Priekulis** komentē, ka šis jau ir atrisināts komisijas priekšlikumā (skat. priekšlikumu Nr.85A).

*Priekšlikums Nr.90 komisijā daļēji atbalstīts, iekļaujot komisijas priekšlikumā.*

**Nr.91** **–** Finanšu nozares asociācijas priekšlikums **–** Papildināt 4. pantu ar jaunu septīto daļu ieteiktā redakcijā; attiecīgo mainīt 4. panta pārējo daļu numerāciju.

*Priekšlikums Nr.91 komisijā nav balsojams.*

**Nr.92** – Saeimas Juridiskā biroja priekšlikums – Aizstāt 4. panta septītajā daļā vārdus “reģistra iestādes amatpersona” ar vārdiem “reģistra iestāde”.

**J.Priekulis** atsauc JB priekšlikumu.

*Priekšlikums Nr.92 komisijā atsaukts.*

**Nr.93** – Tieslietu ministra J.Bordāna priekšlikums – Papildināt projekta 4. pantu ar jaunu daļu, nosakot Interešu pārstāvības reģistrā ietverto ziņu (saņemts pēc priekšlikumu iesniegšanas termiņa).

*Priekšlikums Nr.93 komisijā nav balsojams.*

**Nr.94** – Saeimas Juridiskā biroja priekšlikums – Lai nodrošinātu tiesību normu skaidrību un saprotamību, ierosina apsvērt iespēju pārstrādāt 5. pantu par interešu pārstāvības deklarēšanu, ņemot vērā ieteiktos apsvērumus.

**J.Priekulis** informē, ka ir sagatavota komisijas iespējamā priekšlikuma redakcija, kas pēc būtības ietver priekšlikumus no 94. līdz 99. priekšlikumam.

*Notiek sēdes dalībnieku diskusija par izskatāmo priekšlikumu (saistībā ar 94., 95., 96., 97., 98. un 99.priekšlikumu).*

J.Rancāns aicina deputātus atbalstīt komisijas priekšlikumu JB sagatavotajā redakcijā (skat. priekšlikumu Nr.99A).

*Priekšlikums Nr.94 komisijā nav balsojams.*

**Nr.95** – Ministru prezidenta parlamentārās sekretāres E.Siliņas priekšlikums – Izteikt 5. pantu ieteiktā redakcijā (saņemts pēc priekšlikumu iesniegšanas termiņa).

*Priekšlikums Nr.95 komisijā nav balsojams.*

**Nr.96** **–** Latvijas Pašvaldību savienības priekšlikums **–** Aizstāt 5. panta ceturtajā daļā vārdus “apspriesto interešu izklāstu” ar vārdiem “apspriesto publisko lēmumu.”

*Priekšlikums Nr.96 komisijā nav balsojams.*

**Nr.97** **–** Sabiedrības par atklātību – “Delna” priekšlikums **–** Izslēgt no 5. panta (1) daļas redakcijas vārdus “un biežumu”; papildināt (1) daļu ar jaunu apakšsadaļu ieteiktā redakcijā; izteikt 5. panta (6) daļu ieteiktā redakcijā; papildināt 5. pantu ar jaunu daļu ieteiktā redakcijā.

*Priekšlikums Nr.97 komisijā nav balsojams.*

**Nr.98** – Sabiedriskās politikas centra PROVIDUS priekšlikums – Providus aicina pārskatīt 5. panta pirmās daļas 2.punktā minēto pilnvarojumu Ministru kabinetam, likumā precīzi nosakot skaidru principu, ka tikšanās ar interešu pārstāvjiem deklarē nevis konkrētas amatpersonas, kuru loku uzskaita MK noteikumos, bet gan darbojas princips, ka to dara publiskās varas pārstāvji, kuri tiekas ar interešu pārstāvjiem (ja iesaistīti lobēšanā, tad deklarē).

*Priekšlikums Nr.98 komisijā nav balsojams.*

**Nr.99** **–** Amerikas Tirdzniecības palātas Latvijā priekšlikums **–** Vēstulē izteikts aicinājums šo pantu pārskatīt kontekstā ar Saeimas kārtības ruļļa 85. panta piektās daļas grozījumiem.

*Priekšlikums Nr.99 komisijā nav balsojams.*

**Nr.99A** – Aizsardzības, iekšlietu un korupcijas novēršanas komisijas priekšlikums – Izteikt 5. pantu ieteiktā redakcijā.

J.Rancāns aicina deputātus atbalstīt komisijas priekšlikumu (priekšlikuma redakcija ietver priekšlikumus no 94. līdz 99. priekšlikumam).

*Priekšlikums Nr.99A komisijā atbalstīts.*

**Nr.100** – Saeimas Juridiskā biroja priekšlikums – Ierosina apsvērt, vai interešu pārstāvim iestāsies kādas tiesiskas sekas par 6. pantā minēto pienākumu neievērošanu.

**J.Priekulis** ierosina šo priekšlikumu skatīt pie 10. panta

*Priekšlikums Nr.100 komisijā nav balsojams.*

**Nr.101** – Saeimas Juridiskā biroja priekšlikums – Ierosina apsvērt, vai interešu pārstāvim iestāsies kādas tiesiskas sekas par 6. pantā minēto pienākumu neievērošanu.

**J.Priekulis** informē, ka šis ir redakcionāls precizējums.

J.Rancāns aicina deputātus atbalstīt priekšlikumu.

*Priekšlikuma Nr.101 komisijā atbalstīts.*

**Nr.102** – Saeimas Juridiskā biroja priekšlikums – Ierosina apsvērt, kas ir saprotams par “acīmredzami pretrunīgu interešu pārstāvību” 6. panta 2. punkta izpratnē, un apsvērt iespēju precizēt šo normu tā, lai tā būtu skaidrāka un saprotamāka (piemēram, kas vienam ir acīmredzams, tas citam var arī nebūt acīmredzams).

*Priekšlikums Nr.102 komisijā nav balsojams.*

**Nr.103** **–** Latvijas Pašvaldību savienības priekšlikums **–** Izslēgt 6. panta 2.punktu.

*Priekšlikums Nr.103 komisijā nav balsojams.*

**Nr.104** – Saeimas Juridiskā biroja priekšlikums – Aizstāt 6. panta 3. un 4. punktā vārdus “konkrētu iestādes rīcību vai lēmumu” ar vārdiem “konkrētu iestādes rīcību saistībā ar publisko lēmumu”.

**J.Priekulis** aicina par 3. punktu veidot komisijas priekšlikumu un informē, ka par 4. punktu jau ir izveidota komisijas iespējamā priekšlikuma redakcija.

J.Rancāns aicina deputātus daļēji atbalstīt priekšlikumu, iekļaujot komisijas priekšlikumā (skat. priekšlikumu Nr.112A).

*Priekšlikums Nr.104 komisijā daļēji atbalstīts, iekļauts komisijas priekšlikumā.*

**Nr.105** – Sabiedriskās politikas centra PROVIDUS priekšlikums – Izteikt 6. panta 4.punktu ieteiktā redakcijā.

**J.Priekulis** komentē, ka šis jau ir izslēgts ar komisijas priekšlikumu.

*Priekšlikums Nr.105 komisijā nav balsojams.*

**Nr.106** – Saeimas deputātes I.Voikas priekšlikums– Papildināt 6. panta pirmās daļas 4.punktu aiz vārda “honorāru” ar vārdiem “vai citu atlīdzību”.

**I.Voika** atsauc šo priekšlikumu.

*Priekšlikums Nr.106 komisijā atsaukts.*

**Nr.107** **–** Finanšu nozares asociācijas priekšlikums **–** Papildināt 6. panta pirmās daļas 4.punktu aiz vārda “honorāru” ar vārdiem “vai citu atlīdzību”.

*Priekšlikums Nr.107 komisijā nav balsojams.*

**Nr.108** **–** Interešu pārstāvju apvienības Latvijā priekšlikums **–** Izteikt 6.panta 4.punktu ieteiktā redakcijā.

*Priekšlikums Nr.108 komisijā nav balsojams.*

**Nr.109** **–** Amerikas Tirdzniecības palātas Latvijā priekšlikums **–** Vēstulē izteikts viedoklis par 6. panta 4.punkta redakciju.

*Priekšlikums Nr.109 komisijā nav balsojams.*

**Nr.110** – Saeimas Juridiskā biroja priekšlikums – Apvienot 6. panta 6. un 7. punktu vienā punktā un izteikt to kā 6. punktu ieteiktā redakcijā.

**J.Priekulis** ierosina 6. un 7. punktu apvienot vienā.

J.Rancāns aicina deputātus atbalstīt priekšlikumu.

*Priekšlikums Nr.110 komisijā atbalstīts.*

**Nr.111** – Saeimas deputātes I.Voikas priekšlikums– Papildināt 6. panta pirmo daļu ar 8.punktu ieteiktā redakcijā.

J.Rancāns aicina deputātus daļēji atbalstīt priekšlikumu, iekļaujot komisijas priekšlikumā (skat. priekšlikumu Nr.112A).

*Priekšlikums Nr.111 komisijā daļēji atbalstīts, iekļauts komisijas priekšlikumā.*

**Nr.112** **–** Finanšu nozares asociācijas priekšlikums **–** Papildināt 6. panta pirmo daļu ar 8.punktu ieteiktā redakcijā.

*Priekšlikums Nr.112 komisijā nav balsojams.*

**Nr.112A** – Aizsardzības, iekšlietu un korupcijas novēršanas komisijas priekšlikums – 6. pantā: izteikt 2. punktu ieteiktā redakcijā; aizstāt 3. punktā vārdus “konkrētu iestādes rīcību vai lēmumu” ar vārdiem “konkrētu iestādes rīcību saistībā ar publisko lēmumu”; izslēgt 4. punktu, attiecīgi mainot turpmāko punktu numerāciju; papildināt pantu ar jaunu 8. punktu ieteiktā redakcijā.

J.Rancāns aicina deputātus atbalstīt komisijas priekšlikumu.

*Priekšlikums Nr.112A komisijā atbalstīts.*

**Nr.113** – Saeimas Juridiskā biroja priekšlikums – Ierosina izvērtēt, vai 7. pantu ir paredzēts attiecināt arī uz valsts amatpersonām likuma “Par interešu konflikta novēršanu valsts amatpersonu darbībā” izpratnē un nepieciešamības gadījumā precizēt piedāvāto normu.

*Priekšlikuma Nr.113 komisijā nav balsojams.*

**Nr.114** – Saeimas Juridiskā biroja priekšlikums – Ierosina precizēt vārdus “ekskluzīvu piekļuvi amatpersonām” 7. panta pirmās daļas 3. punkta un 4. punkta izpratnē un nepieciešamības gadījumā precizēt piedāvāto normu.

*Priekšlikuma Nr.114 komisijā nav balsojams.*

**Nr.115** – Saeimas deputātes I.Voikas priekšlikums– Papildināt 7. panta pirmās daļas 3.punktu aiz vārda “kontaktus” ar vārdiem “amata (darba) aprakstā neparedzētā veidā”.

**I.Voika** atsauc šo priekšlikumu.

*Priekšlikums Nr.115 komisijā atsaukts.*

**Nr.116** **–** Finanšu nozares asociācijas priekšlikums **–** Papildināt 7. panta pirmās daļas 3.punktu aiz vārda “kontaktus” ar vārdiem “amata (darba) aprakstā neparedzētā veidā”.

*Priekšlikums Nr.116 komisijā nav balsojams.*

**Nr.117** – Saeimas Juridiskā biroja priekšlikums – Aizstāt 7. panta pirmās daļas 3. punktā vārdus “esošo lēmumu izstrādi vai pieņemšanu” ar vārdiem “esoša publiska lēmuma izstrādi, pieņemšanu vai piemērošanu”.

**J.Priekulis** atsauc JB priekšlikumu.

*Priekšlikums Nr.117 komisijā atsaukts.*

**Nr.118** **–** Interešu pārstāvju apvienības Latvijā priekšlikums **–** Izslēgt likumprojekta 7. panta (1) daļas 2.punktu un 7. panta (2) daļas 3.punktu.

*Priekšlikums Nr.118 komisijā nav balsojams.*

**Nr.119** – Saeimas deputātes I.Voikas priekšlikums– Papildināt 7. panta pirmās daļas 4.punktu aiz vārda “nodrošināt” ar vārdiem “amata (darba) aprakstā neparedzētā veidā”.

**I.Voika** atsauc šo priekšlikumu.

*Priekšlikums Nr.119 komisijā atsaukts.*

**Nr.120** **–** Finanšu nozares asociācijas priekšlikums **–** Papildināt 7. panta pirmās daļas 4.punktu aiz vārda “nodrošināt” ar vārdiem “amata (darba) aprakstā neparedzētā veidā”.

*Priekšlikums Nr.120 komisijā nav balsojams.*

**Nr.121** – Saeimas Juridiskā biroja priekšlikums – Attiecībā uz 7. panta otro daļu ierosinām apsvērt, vai pastāv skaidri un saprotami kritēriji, kā nošķirt ekspertu no interešu pārstāvja, ņemot vērā, ka par interešu pārstāvi ir uzskatāma arī privātpersona, kura pārstāv savas intereses, un vēršam uzmanību, ka piedāvātā norma neiederas šajā pantā, kuras nosaukums ir “Publiskās varas pārstāvju pienākumi un darbības ierobežojumi”.

**J.Rancāns** aicina deputātus atbalstīt komisijas priekšlikumu JB sagatavotajā redakcijā.

*Priekšlikums Nr.121 komisijā nav balsojams.*

**Nr.122** – Saeimas Juridiskā biroja priekšlikums – Ierosina apsvērt, vai 7. panta trešo daļu paredzēts attiecināt arī uz valsts amatpersonām likuma “Par interešu konflikta novēršanu valsts amatpersonu darbībā” izpratnē un nepieciešamības gadījumā precizēt piedāvāto normu.

*Priekšlikums Nr.122 komisijā nav balsojams.*

**Nr.123** **–** Latvijas Pašvaldību savienības priekšlikums **–** Izslēgt 7. panta trešās daļas otro teikumu: “Šis ierobežojums paliek spēkā divus gadus pēc amata pilnvaru beigām.”

*Priekšlikums Nr.123 komisijā nav balsojams.*

**Nr.124** **–** Amerikas Tirdzniecības palātas Latvijā priekšlikums **–** Vēstulē izteikts viedoklis par 7. panta trešās daļas redakciju.

*Priekšlikums Nr.124 komisijā nav balsojams.*

**Nr.125** – Saeimas deputātes I.Voikas priekšlikums– Papildināt 7. pantu ar ceturto daļu ieteiktā redakcijā.

**I.Voika** atsauc šo priekšlikumu.

*Priekšlikums Nr.125 komisijā atsaukts.*

**Nr.126** **–** Finanšu nozares asociācijas priekšlikums **–** Papildināt 7. pantu ar ceturto daļu ieteiktā redakcijā.

*Priekšlikums Nr.126 komisijā nav balsojams.*

**Nr.127** – Saeimas deputātes I.Voikas priekšlikums– Papildināt 7. pantu ar piekto daļu ieteiktā redakcijā.

**I.Voika** atsauc šo priekšlikumu.

*Priekšlikums Nr.127 komisijā atsaukts.*

**Nr.128** **–** Finanšu nozares asociācijas priekšlikums **–** Papildināt 7. pantu ar piekto daļu ieteiktā redakcijā.

*Priekšlikums Nr.128 komisijā nav balsojams.*

**Nr.129** **–** Interešu pārstāvju apvienības Latvijā priekšlikums **–** Papildināt likumprojekta 7. pantu ar jaunu (4) daļu ieteiktā redakcijā.

*Priekšlikums Nr.129 komisijā nav balsojams.*

**Nr.130** **–** Latvijas Pašvaldību savienības priekšlikums **–** Papildināt 7. pantu ar jaunām daļām ieteiktā redakcijā.

*Notiek sēdes dalībnieku diskusija par izskatāmo priekšlikumu*

J.Rancāns aicina deputātus komisijas priekšlikumu neveidot.

*Priekšlikums Nr.130 komisijā nav balsojams.*

**Nr.130A** – Aizsardzības, iekšlietu un korupcijas novēršanas komisijas priekšlikums – 7. pantā: izteikt pirmās daļas 2. punktu ieteiktā redakcijā; izslēgt 3. punktu, attiecīgi mainot turpmāko punktu numerāciju; aizstāt 4. punktā vārdu “amatpersonām” ar vārdiem “publiskās varas pārstāvjiem”; izteikt otro daļu ieteiktā redakcijā.

J.Rancāns aicina deputātus atbalstīt komisijas priekšlikumu.

*Priekšlikums Nr.130A komisijā atbalstīts.*

**Nr.131** – Saeimas Juridiskā biroja priekšlikums – Ierosina 8. panta pirmajā daļā noteiktos pamatprincipus noteikt likumā, ņemot vērā gan personu loku, uz kuriem šie pamatprincipi attiecas (arī uz tādiem publiskās varas pārstāvjiem, kuri neatrodas Ministru kabineta padotībā), gan šī jautājuma būtību, kas ir tieši saistīta ar publiskās varas pārstāvja vēlamo uzvedību valsts varas īstenošanā. Satversmes tiesa ir atzinusi, ka likumdevējam likumdošanas procesā jāizlemj svarīgākie jautājumi, bet detalizētāku noteikumu un likuma ieviešanai dzīvē nepieciešamo tehnisko normu izstrādāšanai ir iespējams pilnvarot Ministru kabinetu vai citu valsts institūciju (*sk. Satversmes tiesas 2020. gada 25. jūnija sprieduma lietā Nr. 2019-24-03 19.1. punktu*).

**J.Rancāns** aicina deputātus atbalstīt komisijas priekšlikumu JB sagatavotajā redakcijā.

*Priekšlikums Nr.131 komisijā nav balsojams.*

**Nr.131A** – Aizsardzības, iekšlietu un korupcijas novēršanas komisijas priekšlikums – Izslēgt likumprojekta 8. pantu attiecīgi mainot turpmāko pantu numerāciju.

J.Rancāns aicina deputātus atbalstīt komisijas priekšlikumu.

*Priekšlikums Nr.131A komisijā atbalstīts.*

**Nr.132** – Sabiedriskās politikas centra PROVIDUS priekšlikums – Providus neatbalsta likumprojekta 8. pantā paredzēto, ka pamatprincipus interešu pārstāvības procesa dalībnieku darbībai un uzvedībai, kurus ievēro visas interešu pārstāvībā iesaistītās puses, nosaka Ministru kabinets. Parasti šādus pamatprincipus definē likumā, un aicinām to darīt arī šajā gadījumā.

*Priekšlikums Nr.132 komisijā nav balsojams.*

**Nr.133** **–** Sabiedrības par atklātību – “Delna” priekšlikums **–** Izteikt 8. panta (2) daļu ieteiktā redakcijā.

*Priekšlikums Nr.133 komisijā nav balsojams.*

**Nr.134** – Saeimas Juridiskā biroja priekšlikums – Ierosina apsvērt, vai 9. pantā nebūtu izslēdzami vārdi “un plāna īstenošanai”.

*Priekšlikums Nr.134 komisijā nav balsojams.*

**Nr.134A** – Aizsardzības, iekšlietu un korupcijas novēršanas komisijas priekšlikums – Izslēgt likumprojekta 9. panta vārdus “un plāna īstenošanai”.

**J.Rancāns** aicina deputātus atbalstīt komisijas priekšlikumu.

*Priekšlikums Nr.134A komisijā atbalstīts.*

**Nr.135** – Saeimas Juridiskā biroja priekšlikums – Ierosina 10. panta pirmajā daļā precizēt, par kādu prasību neievērošanu ir paredzēta administratīvā atbildība un nepieciešamības gadījumā precizēt attiecīgo normu.

**J.Priekulis** aicina deputātus šo jautājumu par 10. pantu izskatīšanu atlikt uz 3. lasījumu.

**I.Voika** piekrīt.

*Priekšlikums Nr.135 komisijā nav balsojams.*

**Nr.136** – Tieslietu ministra J.Bordāna priekšlikums – Komentāri un priekšlikumi par 10. panta redakciju vēstulē (saņemta pēc priekšlikumu iesniegšanas termiņa).

**J.Priekulis** aicina deputātus šo jautājumu par 10. pantu izskatīšanu atlikt uz 3. lasījumu.

*Priekšlikums Nr.136 komisijā nav balsojams.*

**Nr.137** – Saeimas Korupcijas novēršanas un apkarošanas biroja priekšlikums – Ierosina 10. panta pirmajā daļā precizēt, par kādu prasību neievērošanu ir paredzēta administratīvā atbildība un nepieciešamības gadījumā precizēt attiecīgo normu.

**J.Priekulis** aicina deputātus šo jautājumu par 10. pantu izskatīšanu atlikt uz 3. lasījumu.

*Priekšlikums Nr.137 komisijā nav balsojams.*

**Nr.138** **–** Sabiedrības par atklātību – “Delna” priekšlikums **–** Papildināt 10. pantu ar jaunu daļu ieteiktā redakcijā.

**J.Priekulis** aicina deputātus šo jautājumu par 10. pantu izskatīšanu atlikt uz 3. lasījumu.

*Priekšlikums Nr.138 komisijā nav balsojams.*

**Nr.139** – Sabiedriskās politikas centra PROVIDUS priekšlikums – Providus aicina paredzēt administratīvo atbildību arī publiskās varas pārstāvjiem par interešu pārstāvības aktivitāšu nedeklarēšanu. Tā kā no likumprojekta nav iespējams precīzi saprast, kādā veidā publiskās varas pārstāvji deklarēs interešu pārstāvības aktivitātes – vai tā būs atsevišķa sistēma vai citādi, tad pagaidām nav iespējams piedāvāt precīzu priekšlikuma redakciju.

Vienlaikus Providus aicina izstrādāt skaidrojumu, pie kā var vērsties personas gadījumos, ja tām ir aizdomas par iespējamiem Interešu pārstāvības atklātības likuma pārkāpumiem – vai tā ir Reģistra iestāde vai Korupcijas novēršanas un apkarošanas birojs, kurš veic administratīvā pārkāpuma procesu.

**J.Priekulis** aicina deputātus šo jautājumu par 10. pantu izskatīšanu atlikt uz 3. lasījumu.

*Priekšlikums Nr.139 komisijā nav balsojams.*

**Nr.140** – Saeimas deputātes I.Voikas priekšlikums– Papildināt pārejas noteikumus ar 2. punktu ieteiktā redakcijā; uzskatīt līdzšinējo pārejas noteikumu tekstu par pārejas noteikumu 1.punktu.

**I.Voika** atsauc šo priekšlikumu.

*Priekšlikums Nr.140 komisijā atsaukts.*

**Nr.141** **–** Finanšu nozares asociācijas priekšlikums **–** Papildināt pārejas noteikumus ar 2. punktu ieteiktā redakcijā; uzskatīt līdzšinējo pārejas noteikumu tekstu par pārejas noteikumu 1.punktu.

**E.Pastars** informē, ka šī jautājuma izskatīšana būtu jāatliek uz 3. lasījumu.

*Priekšlikums Nr.141 komisijā nav balsojams.*

**Nr.142** – Saeimas deputātes I.Voikas priekšlikums– Papildināt pārejas noteikumus ar 3. punktu ieteiktā redakcijā.

**I.Voika** atsauc šo priekšlikumu.

*Priekšlikums Nr.142 komisijā atsaukts.*

**Nr.143** **–** Finanšu nozares asociācijas priekšlikums **–** Papildināt pārejas noteikumus ar 3. punktu ieteiktā redakcijā.

*Priekšlikums Nr.143 komisijā nav balsojams.*

**Nr.144** – Tieslietu ministra J.Bordāna priekšlikums – Izteikt noteikumu par likuma spēkā stāšanos ieteiktā redakcijā (saņemts pēc priekšlikumu iesniegšanas termiņa).

*Notiek sēdes dalībnieku diskusija par izskatāmo priekšlikumu*

J.Rancāns aicina deputātus komisijas priekšlikumu neveidot.

*Priekšlikums Nr.144 komisijā nav balsojams.*

J.Rancāns informē, ka visi priekšlikumi ir izskatīti. Aicina deputātus balsot un atbalstīt likumprojektu kopumā otrajam lasījumam.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Šteins, Z.Tretjaka); pret – nav; atturas – nav; M.Možvillo – nav sasniedzams; A.Zakatistovs – nav sasniedzams.*

*Deputāti atbalsta likumprojekta virzīšanu izskatīšanai Saeimā otrajā lasījumā.*

**J.Rancāns** aicina noteikt **priekšlikumu iesniegšanas termiņu** trešajam lasījumam šim likumprojektam – **2. septembris.**

*J.Priekulis un I.Voika piekrīt.*

*Deputātiem nav iebildumu.*

**LĒMUMS:**

- atbalstīt likumprojektu “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (1341/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 2. septembris.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.50.

Komisijas priekšsēdētājs J.Rancāns

Komisijas sekretārs E.Šnore

Protokolēja E.Kalniņa